title: Rådets afgørelse (FUSP) 2015/259 af 17. februar 2015 til støtte for Organisationen for Forbud mod Kemiske Våbens (OPCW's) aktiviteter inden for rammerne af gennemførelsen af EU's strategi mod spredning af masseødelæggelsesvåben

text:
               18.2.2015

               DA

               Den Europæiske Unions Tidende

               L 43/14

         RÅDETS AFGØRELSE (FUSP) 2015/259
   af 17. februar 2015
   til støtte for Organisationen for Forbud mod Kemiske Våbens (OPCW's) aktiviteter inden for rammerne af gennemførelsen af EU's strategi mod spredning af masseødelæggelsesvåben
   RÅDET FOR DEN EUROPÆISKE UNION HAR —
   under henvisning til traktaten om Den Europæiske Union, særlig artikel 28, og
   ud fra følgende betragtninger:

               (1)

               Det Europæiske Råd vedtog den 12. december 2003 EU's strategi mod spredning af masseødelæggelsesvåben (i det følgende »EU's strategi«), hvis kapitel III indeholder en liste over foranstaltninger til bekæmpelse af en sådan spredning.

               (2)

               EU's strategi understreger den centrale rolle, som konventionen om forbud mod udvikling, fremstilling, oplagring og anvendelse af kemiske våben og sådanne våbens tilintetgørelse (»CWC«) og OPCW spiller i bestræbelserne på at opnå en verden uden kemiske våben. Unionen har i forbindelse med EU's strategi forpligtet sig til at arbejde for universel tiltrædelse af de vigtigste traktater og aftaler om nedrustning og ikkespredning, herunder CWC. EU's strategis målsætninger supplerer OPCW's målsætninger i forbindelse med denne organisations ansvar for gennemførelsen af CWC.

               (3)

               Rådet vedtog den 22. november 2004 fælles aktion 2004/797/FUSP (1) om støtte til OPCW's aktiviteter, der ved sit udløb blev efterfulgt af fælles aktion 2005/913/FUSP (2), som blev efterfulgt af fælles aktion 2007/185/FUSP (3). Fælles aktion 2007/185/FUSP blev efterfulgt af afgørelse 2009/569/FUSP (4) og afgørelse 2012/166/FUSP (5), som udløber den 31. januar 2015.

               (4)

               Det er nødvendigt at videreføre denne intensive og målrettede bistand fra Unionen til OPCW som led i den aktive gennemførelse af kapitel III i EU's strategi. Der er behov for yderligere aktiviteter til fremme af en fuld gennemførelse af CWC samt aktiviteter, der skal øge beredskabet for de stater, der deltager i konventionen (»deltagende stater«), med hensyn til at forhindre og reagere på angreb, der indebærer brug af toksiske kemikalier, internationalt samarbejde om kemiske aktiviteter og OPCW's evne til at tilpasse sig udviklingen inden for videnskab og teknologi. Foranstaltningerne vedrørende universel tilslutning til CWC bør fortsætte og tilpasses til og målrettes mod det stadig mindre antal stater, der ikke deltager i konventionen.

               (5)

               Fra den 8. til den 19. april 2013 fandt den tredje ekstraordinære samling i konferencen af deltagende stater sted i Haag, Nederlandene, for at gennemgå anvendelsen af CWC. Unionen støttede konferencens endelige rapport, der omhandler alle aspekter af CWC og fremsætter væsentlige anbefalinger om gennemførelsen heraf. Disse anbefalinger indeholder ligeledes prioriterede mål for Unionen, som omhandlet i betragtning 4, samt EU's strategi. Støtte til gennemførelsen af disse anbefalinger er af afgørende betydning for at sikre CWC' fortsatte relevans og forhindre fornyet fremkomst af kemiske våben.

               (6)

               Unionen har ydet støtte både politisk, økonomisk og i naturalier til de fælles FN-OPCW-operationer i Syrien med henblik på fuldstændig tilintetgørelse af syriske kemiske våben og agenser. Unionen er fast besluttet på at bygge videre på de indhøstede erfaringer fra Syrien —

         VEDTAGET DENNE AFGØRELSE:
   Artikel 1
   1.   Med det formål at sikre en umiddelbar og praktisk anvendelse af nogle af elementerne i EU's strategi støtter Unionen OPCW's aktiviteter med henblik på følgende:

               —

               at øge de deltagende staters kapacitet til at opfylde deres forpligtelser i henhold til CWC

               —

               at øge de deltagende staters beredskab med hensyn til at forhindre og reagere på angreb, der indebærer brug af toksiske kemikalier

               —

               at øge det internationale samarbejde om kemiske aktiviteter

               —

               at støtte OPCW's evne til at tilpasse sig udviklingen inden for videnskab og teknologi

               —

               at fremme universaliteten ved at tilskynde ikkedeltagende stater til at tiltræde CWC.

         2.   I den forbindelse er de projektaktiviteter i OPCW, som EU støtter, og som overholder foranstaltningerne i EU's strategi, følgende:

      Projekt I: National gennemførelse, verifikation og universalitet

   Aktiviteter:

               —

               Regionalt uddannelseskursus for de deltagende staters toldmyndigheder i de tekniske aspekter af CWC's overførselsordning

               —

               Ajourføring af e-læringsværktøjer til nationale myndigheder/tilknyttede interessenter

               —

               Støtte til udvikling af advocacy-planer for at øge bevidstheden om national gennemførelse af CWC

               —

               Vurdering af den nationale gennemførelseskapacitet for nationale myndigheder

               —

               Mentorprogram

               —

               Juridisk workshop for deltagende stater fra Caribien og Mellemamerika

               —

               Styrkelse af uddannelseskapaciteten for OPCW's tekniske sekretariats inspektører og eksperter

               —

               Modernisering af OPCW's verifikationsafdelings informationsstyringssystem

               —

               Besøg af repræsentanter fra eksekutivrådet og observatører fra deltagende stater med udviklingsøkonomier på anlæg til tilintetgørelse af kemiske våben

               —

               Gennemførelse af de indhøstede erfaringer fra missionen i Syrien

      Projekt II: Internationalt samarbejde

   Aktiviteter:

               —

               Kursus i udvikling af analytiske færdigheder

               —

               Outreachaktiviteter over for industrien

               —

               Workshopper om kemisk sikkerhedsstyring

      Projekt III: Videnskab og teknologi

   Aktiviteter:

               —

               Kemisk informatik til fremme af det internationale samarbejde

               —

               Vurdering af udviklingen inden for videnskab og teknologi

               —

               Kemiens mange anvendelsesmuligheder: forståelse af de sikkerhedsmæssige aspekter af teknologisk udvikling

               —

               Støtte til midlertidige arbejdsgrupper i OPCW's videnskabelige rådgivende organ (SAB)

               —

               Udvikling af standardiserede analysemetoder til analyse af biologiske toksiner

      Projekt IV: De deltagende staters beredskab med hensyn til at forhindre og reagere på angreb, der indebærer brug af kemikalier

   Aktiviteter:

               —

               Regional uddannelse i bistand og beskyttelse — Centralasien

               —

               Regional koordineringsøvelse i ydelse af bistand

               —

               Regionale workshopper om bistand og beskyttelse

               —

               Skrivebordsøvelser

      Projekt V: Universalitet og outreach

               —

               Oversættelse og formidling af uddannelses- og outreachværktøjer og -materiale

               —

               Opsætning af en OPCW-udstilling

               —

               Outreach til unge

               —

               Universel lettelse for stater, der ikke er parter, til at tiltræde CWC

               —

               Støtte til NGO'ers deltagelse i OPCW's aktiviteter

               —

               Støtte til udvikling og fremme af videodokumentarserien »Fires«

      Projekt VI: Program vedrørende Afrika

               —

               Regionalt interessentforum for nationale myndigheder

               —

               Regionalt uddannelseskursus for de deltagende staters toldmyndigheder i de tekniske aspekter af CWC's overførselsordning

               —

               Tilvejebringelse af akademisk materiale/informationsmateriale om CWC

               —

               Synergier og partnerskab med henblik på effektiv gennemførelse

               —

               Kursus i udvikling af analytiske færdigheder

               —

               Outreachaktiviteter over for industrien

               —

               kemisk sikkerhedsstyring

         Bilaget indeholder en detaljeret beskrivelse af de ovennævnte aktiviteter i OPCW, som Unionen støtter.
   Artikel 2
   1.   Unionens højtstående repræsentant for udenrigsanliggender og sikkerhedspolitik (HR) er ansvarlig for gennemførelsen af denne afgørelse.
   2.   Den tekniske gennemførelse af de i artikel 1, stk. 2, omhandlede projekter varetages af OPCW's tekniske sekretariat (»det tekniske sekretariat«). Det udfører denne opgave under HR's ansvar og tilsyn. HR indgår med henblik herpå de nødvendige arrangementer med det tekniske sekretariat.
   Artikel 3
   1.   Det finansielle referencegrundlag for gennemførelsen af de i artikel 1, stk. 2, omhandlede projekter er på 2 528 069 EUR.
   2.   De udgifter, der finansieres over beløbet i stk. 1, forvaltes i overensstemmelse med de procedurer og regler, der gælder for Den Europæiske Unions almindelige budget.
   3.   Kommissionen overvåger, at de i stk. 1 omhandlede udgifter forvaltes korrekt. Med henblik herpå indgår den en finansieringsaftale med det tekniske sekretariat. Det skal fremgå af aftalen, at det tekniske sekretariat sørger for at synliggøre Unionens bidrag i en grad, der svarer til dets størrelse, og fastsætter særlige foranstaltninger, som gør det lettere at udvikle synergier og undgå overlapning af aktiviteter.
   4.   Kommissionen bestræber sig på at indgå den finansieringsaftale, der er omhandlet i stk. 3, snarest muligt efter den 17. februar 2015. Den underretter Rådet om eventuelle vanskeligheder i forbindelse med denne proces og om datoen for indgåelsen af aftalen.
   Artikel 4
   HR aflægger rapport til Rådet om gennemførelsen af denne afgørelse på grundlag af regelmæssige rapporter fra det tekniske sekretariat. HR-rapporterne skal danne udgangspunkt for Rådets evaluering. Kommissionen oplyser om de finansielle aspekter af de i artikel 1, stk. 2, omhandlede projekter.
   Artikel 5
   1.   Denne afgørelse træder i kraft på dagen for vedtagelsen.
   2.   Denne afgørelse udløber 36 måneder efter indgåelsen af finansieringsaftalen i artikel 3, stk. 3. Den udløber dog seks måneder efter ikrafttrædelsen, hvis denne finansieringsaftale ikke er indgået inden da.

      Udfærdiget i Bruxelles, den 17. februar 2015.

            På Rådets vegne

         J. REIRS

            Formand

      (1)  Rådets fælles aktion 2004/797/FUSP af 22. november 2004 om støtte til OPCW's aktiviteter inden for rammerne af gennemførelsen af EU's strategi mod spredning af masseødelæggelsesvåben (EUT L 349 af 25.11.2004, s. 63).

      (2)  Rådets fælles aktion 2005/913/FUSP af 12. december 2005 om støtte til OPCW's aktiviteter inden for rammerne af gennemførelsen af EU's strategi mod spredning af masseødelæggelsesvåben (EUT L 331 af 17.12.2005, s. 34).

      (3)  Rådets fælles aktion 2007/185/FUSP af 19. marts 2007 om støtte til OPCW's aktiviteter inden for rammerne af gennemførelsen af EU's strategi mod spredning af masseødelæggelsesvåben (EUT L 85 af 27.3.2007, s. 10).

      (4)  Rådets afgørelse 2009/569/FUSP af 27. juli 2009 om støtte til OPCW's aktiviteter inden for rammerne af gennemførelsen af EU's strategi mod spredning af masseødelæggelsesvåben (EUT L 197 af 29.7.2009, s. 96).

      (5)  Rådets afgørelse 2012/166/FUSP af 23. marts 2012 til støtte for Organisationen for Forbud mod Kemiske Våbens (OPCW's) aktiviteter inden for rammerne af gennemførelsen af EU's strategi mod spredning af masseødelæggelsesvåben (EUT L 87 af 24.3.2012, s. 49).

      BILAG

         Unionens støtte til OPCW's aktiviteter inden for rammerne af gennemførelsen af EU's strategi mod spredning af masseødelæggelsesvåben

         Projekt I: National gennemførelse og verifikation

         Mål

                  —

                  At øge de deltagende staters kapacitet til at opfylde deres forpligtelser i henhold til CWC

                  —

                  Støtte til ikkespredning af kemiske våben gennem anvendelsen af de verifikations- og gennemførelsesforanstaltninger, der er fastsat i CWC

                  —

                  At fremme og sikre fjernelsen af lagre af kemiske våben og anlæg til fremstilling af kemiske våben, der er underlagt de verifikationsforanstaltninger, der er fastsat i CWC.

         Formål

      Formål 1 (national gennemførelse)

                  —

                  Øget kapacitet i de deltagende stater med henblik på effektiv national gennemførelse

                  —

                  Et øget antal deltagende stater, der både kvantitativt og kvalitativt er i stand til at varetage effektiv national gennemførelse

                  —

                  Nationale myndigheders bedre forståelse af og kendskab til spørgsmål vedrørende CWC med henblik på godt samarbejde og støtte

                  —

                  Et øget antal deltagende stater, der er i stand til at behandle og udarbejde lovgivning til efterfølgende godkendelse

                  —

                  Effektivt fungerende toldmyndigheder for så vidt angår kontrol med og overvågning af handel med kemikalier

            Formål 2 (verifikation)

                  —

                  Øget effektivitet og fuldt udbytte af de uddannelseskurser, der udbydes til OPCW's inspektører og eksperter

                  —

                  En forbedring af forretningsprocesser og kvaliteten af oplysningerne fra OPCW's verifikationsafdelings informationsstyringssystem, samt evnen til at anvende de erhvervede moderne teknikker til informationsanalyse

                  —

                  De deltagende stater er i stand til at overvåge fremskridt i retning af fuldstændig tilintetgørelse af lagre af kemiske våben og kan indkredse og behandle problemer med henblik på tilintetgørelse på et tidligt stadium, og der er større tillid til, at deres våbenbesiddere tager håndgribelige og konkrete skridt til fuldstændig tilintetgørelse af kemiske våben

                  —

                  Forbedret tilpasningsevne hos OPCW i situationer svarende til missionen i Syrien i fremtiden, forbedring af verifikationsordningen og aktiviteter, forbedrede forbindelser til internationale partnerorganisationer.

         Resultater

      Resultater 1 (national gennemførelse)

                  —

                  Toldembedsmænd har en forbedret forståelse af og evne til effektiv håndtering af opgaver vedrørende import/eksport af listede kemikalier og koordinering med nationale myndigheder

                  —

                  Personalet hos de nationale myndigheder og tilknyttede interessenter har korrekte og ajourførte oplysninger i elektronisk form til deres rådighed med henblik på effektiv indlæring

                  —

                  De nationale myndigheder har systematiske planlægningsværktøjer til effektiv gennemførelse af den forhåndenværende nationale indsats

                  —

                  De nationale myndigheder har fyldestgørende oplysninger om den nuværende situation og de særlige behov og gør fremskridt for så vidt angår kapacitetsopbygning i forbindelse med planlægningen af effektiv national gennemførelse

                  —

                  Mentorvejledte deltagende stater har styrket national gennemførelseskapacitet og koordinerer arbejdet med den deltagende mentorstat

                  —

                  De deltagende stater har fået en bedre forståelse af og viden om behørige nationale lovgivningsprocesser, der opfylder nationale forpligtelser i henhold til CWC.

            Resultater 2 (verifikation)

                  —

                  Ekspertise- og vidensniveauet hos OPCW's inspektører og eksperter for så vidt angår håndtering af liste 1-kemikalier lever fortsat op til passende standarder

                  —

                  Den tidssvarende kapacitet i OPCW's verifikationsafdelings informationsstyringssystem er opnået og de usammenhængende nedarvede systemer afviklet

                  —

                  De deltagende stater har fået større forståelse af de problemer og tekniske vanskeligheder, der er forbundet med tilintetgørelsen af kemiske våben og har større tillid til, at der tages håndgribelige og konkrete skridt til fuldstændig tilintetgørelse af lagre af kemiske våben

                  —

                  OPCW har en bedre forståelse af missionen i Syrien og har vurderet konsekvenserne heraf for CWC-ordningen og indarbejdet de indhøstede erfaringer i driftsprocedurer og praksis internt.

         Aktiviteter

      1.   Regionalt uddannelseskursus for de deltagende staters toldmyndigheder i de tekniske aspekter af CWC's overførselsordning
      Der er ydet støtte til toldembedsmænd i henhold til fælles aktion 2005/913/FUSP, fælles aktion 2007/185/FUSP, afgørelse 2009/569/FUSP og afgørelse 2012/166/FUSP. På grundlag af den indhøstede erfaring vil outreachaktiviteter over for toldembedsmænd gennem uddannelseskurser blive gennemført med henblik på at forbedre indsamlingen og videregivelsen af oplysninger om import og eksport af listede kemikalier til de nationale myndigheder. Uddannelsen vil omfatte praktiske forevisninger og øvelser og indeholde et element af uddannelse af undervisere. Uddannelsen tilrettelægges af det tekniske sekretariats kontor for støtte til gennemførelse med teknisk bistand fra kontoret for erklæringer i Latinamerika og Caribien.
      2.   Ajourføring af e-læringsværktøjet til nationale myndigheder/tilknyttede interessenter
      Der gives støtte til udvikling af et e-læringsværktøj til nationale myndigheder/tilknyttede interessenter i henhold til afgørelse 2012/166/FUSP. De deltagende stater har haft mulighed for at få adgang til og anvende e-læringsmoduler siden 2013. For at sikre at informationer og materiale stadig er relevante og nyttige, vurderes brugernes feedback og anbefalinger, og resultaterne heraf vil danne grundlag for en ajourføring og forbedring af værktøjet. Det forventes, at e-læring bliver mere udbredt i de deltagende stater. Det tekniske sekretariat overvejer at gøre e-læring obligatorisk for noget af den uddannelse, OPCW tilbyder.
      3.   Støtteudvikling af advocacy-planer
      Adskillige nationale myndigheder har meddelt, at de har fundet det vanskeligt at nå et passende niveau for samarbejde og støtte hos nogle berørte institutioner. Dette skyldes hovedsagelig manglende forståelse af og kendskab til CWC og de forpligtelser og tilsagn, der påhviler de deltagende stater. Denne mangel på færdigheder, viden og erfaringer betyder, at den iværksatte advocacy ofte ikke er effektiv. Der er behov for at udvikle/forbedre de eksisterende advocacy-planer for at gøre dem mere praktiske og nyttige. Advocacy-planerne vil omfatte: uddannelses- og outreachaktiviteter, produktion af reklamemateriale, informationspakker samt udkast til handlingsplaner. Retningslinjer og strategier for effektiv uddannelse og outreach på nationalt og regionalt plan vil blive udarbejdet, og pilotstaterne vil bruge dem som reference i forbindelse med udarbejdelsen af advocacy-planer for deres respektive stater. Pilotprojekter vil blive udarbejdet i alle regioner: Asien, Latinamerika og Caribien, Afrika og Østeuropa.
      4.   Vurdering af national gennemførelseskapacitet
      De nationale myndigheder bør være i stand til at gennemføre CWC effektivt. Nogle nationale myndigheder har behov for støtte for at sikre, at de kan opfylde deres rolle på effektiv vis. En række faktorer kan påvirke deres resultater. For at det tekniske sekretariat kan yde rettidig og effektiv støtte, er det afgørende at vurdere den nationale kapacitet for bedre at forstå deres behov. Evalueringsprogrammer vil blive gennemført i alle regioner. Konkret vil kapacitetsvurderingen blive gennemført af det tekniske sekretariat og de respektive nationale myndigheder i fællesskab. En skrivebordsgennemgang af en stats gennemførelse af CWC vil blive foretaget af de relevante afdelinger i det tekniske sekretariat, inden et land aflægges besøg med henblik på den faktiske vurdering. Under besøget afholdes møder og høringer med relevante agenturer. Hvert besøg munder ud i en rapport, der fastsætter milepæle og en opfølgende handlingsplan for kapacitetsopbygning.
      5.   Mentorprogram
      Mentorprogrammet for nationale myndigheder tager sigte på at oprette et partnerskab mellem en national myndighed, som med bedre resultat og større effektivitet har gennemført sine forpligtelser i henhold til CWC, med en anden på et lavere gennemførelsesniveau. Dette forbedrer sidstnævnte nationale myndigheds indsats. OPCW har i en årrække gennemført programmet, som har vist sig at være yderst nyttigt. Mentorprogrammer gennemføres i Afrika, Asien, Caribien og Latinamerika.
      6.   Juridisk Workshop for deltagende stater fra Caribien og Mellemamerika
      Disse workshopper indgår i det tekniske sekretariats bestræbelser på at fremme en hurtigere vedtagelse af national gennemførelseslovgivning i de deltagende stater i Caribien og Centralamerika. Hovedformålet er at yde praktisk bistand til deltagende stater vedrørende juridiske spørgsmål i forbindelse med den nationale gennemførelse af CWC. Disse workshopper har ligeledes til formål at bistå deltagende stater i færdiggørelsen af deres respektive udkast og give de indbudte deltagende stater mulighed for direkte at forhøre sig hos repræsentanter fra OPCW's kontor for støtte til gennemførelse for så vidt angår gennemførelsen af national gennemførelseslovgivning, samt ydelse af enhver anden juridisk bistand, som f.eks. udarbejdelse af subsidiære forskrifter og regler.
      7.   Styrkelse af uddannelseskapaciteten hos det tekniske sekretariats inspektører og eksperter
      Uddannelseskurser, der omfatter håndteringen af liste 1-kemikalier, er en afgørende del af bestræbelserne på at opretholde et niveau for ekspertise og indsamlet knowhow i OPCW. Overholdelse af strenge tekniske standarder er altafgørende for effektiviteten i og fuldt udbytte af de uddannelseskurser, der tilbydes inspektører og eksperter fra det tekniske sekretariat. Samtidig vil det øge den kemiske sikkerhed og biosikkerhed og styrke beredskabet til forebyggelse af og reaktion på angreb, der indebærer brug af toksiske kemikalier. Dette vil omfatte køb af det nødvendige udstyr, apparater og materiale, hvilket vil medføre, at de involverede laboratorier leverer bedre resultater.
      8.   Modernisering af OPCW's verifikationsafdelings informationsstyringssystem
      OPCW's verifikationsafdeling anvender for øjeblikket forskellige nedarvede informationssystemer, hvoraf nogle i meget høj grad er brugertilpassede. De forhindrer en effektiv informationsbehandling.
      De omfatter:

                  —

                  Usammenhængende systemer

                  —

                  Nedarvede systemer uden tidssvarende kapacitet

                  —

                  Stærkt brugertilpassede systemer og manglende evne til at foretage rettidige og omkostningseffektive forbedringer

                  —

                  Mangel på tidssvarende funktionaliteter, såsom fuldtekstsøgning og digital behandling

                  —

                  Ingen mulighed for brugerdrevet workflow-processtyring.

            Denne indsats tilstræber en modernisering af OPCW's verifikationsafdelings informationsstyringssystem ved at erstatte de nævnte systemer med en virksomhedsordning for dokumenthåndtering med tidssvarende kapacitet. De forventede fordele vil være øget effektivitet i informationsbehandlingen, en reduktion af den manuelle arbejdsindsats, en forbedring af datakvaliteten og udvidet analysekapacitet.
      9.   Besøg af repræsentanter fra eksekutivrådet og observatører fra deltagende stater med udviklingsøkonomier på anlæg til tilintetgørelse af kemiske våben
      Hidtil har der fundet otte besøg sted — fire i USA, tre i Den Russiske Føderation og et i Kina (ubenyttede anlæg til tilintetgørelse af kemiske våben) med finansiering i henhold til fælles aktion 2007/185/FUSP, afgørelse 2009/569/FUSP og afgørelse 2012/166/FUSP. De besøg, der hidtil er gennemført, har vist sig at være værdifulde som middel til at tage spørgsmål eller betænkeligheder op vedrørende en besiddende deltagende stats program for opfyldelse af sine forpligtelser til at tilintetgøre sine kemiske våben. Alle deltagende stater vil drage fordel af disse besøg, som vil bidrage til at øge gennemsigtigheden og skabe tillid til, at der gøres fremskridt i retning af fuldstændig tilintetgørelse af de resterende kemiske våben i overensstemmelse med CWC's bestemmelser og under det tekniske sekretariats kontrol. Projektet bør tilskynde til en bredere deltagelse i sådanne besøg af de deltagende stater under hensyntagen til passende finansielle kriterier, og idet der tages der tages skridt til at sikre en passende rotation af deltagere.
      10.   Gennemførelse af de indhøstede erfaringer fra missionen i Syrien
      Med den forventede afslutning af programmet for at fjerne Syriens kemiske våbenarsenal, vil OPCW foretage en gennemgang af sin deltagelse i denne operation uden fortilfælde. Desuden deltager OPCW allerede i en erfaringsproces, der gennemføres af De Forenede Nationers (FN's) Kontor for Nedrustningsanliggender (UNODA) inden for rammerne af undersøgelsen af anvendelsen af kemiske våben i Syrien i 2013. Mange af de erfaringer, der indhøstes i forbindelse med FN-undersøgelsen og missionen for at fjerne Syriens kemiske våben bør således identificeres i løbet af 2014.
      De indhøstede erfaringer skal gennemføres og indarbejdes i OPCW's procedurer og aktiviteter. For at dette kan forløbe så effektivt som muligt, foreslås det at afholde workshopper med henblik på at analysere de indhøstede erfaringer, og hvilke følger de respektive aktiviteter i Syrien i 2013 og 2014 har for OPCW. Resultaterne af disse workshopper vil blive indarbejdet i de reviderede OPCW-procedurer og i fremtidige uddannelsesprogrammer.

         Projekt II: Internationalt samarbejde

         Mål

                  —

                  At øge den økonomiske og teknologiske udvikling gennem internationalt samarbejde på det kemiske område for aktiviteter, hvis formål ikke er forbudt efter CWC

                  —

                  At fremme OPCW's mission og CWC's mål gennem en styrket deltagelse af deltagende stater i internationale samarbejdsinitiativer vedrørende udnyttelse af kemi til fredelige formål.

         Formål

                  —

                  At forbedre de offentligt finansierede laboratoriers kapacitet i de deltagende stater med udviklingsøkonomier eller overgangsøkonomier til at gennemføre CWC på området udnyttelse af kemi til fredelige formål

                  —

                  At bistå de deltagende stater med udviklingsøkonomier eller overgangsøkonomier med at forbedre den kemiske sikkerhedsstyring i små og mellemstore virksomheder i den kemiske industri.

         Resultater

                  —

                  Øget teknisk kompetence i offentligt finansierede laboratorier i deltagende stater med udviklingsøkonomier eller overgangsøkonomier med hensyn til at analysere kemikalier, der er knyttet til den nationale gennemførelse af CWC, og inden for fredelig anvendelse af kemi ved hjælp af moderne analysemetoder, navnlig gaskromatografi (GC) og gaskromatografi/massespektrometri (GC-MS)

                  —

                  Forbedret kompetence og forståelse blandt personalet i små og mellemstore virksomheder, repræsentanter for industrisammenslutninger og de nationale myndigheder eller statslige institutioner i de deltagende stater med udviklingsøkonomier eller overgangsøkonomier, med hensyn til praksis for processikkerhedsstyring.

         Aktiviteter

      1.   Kurser i udvikling af analytiske færdigheder
      Disse kurser forløber over to uger, hvor deltagerne får teoretisk uddannelse og praktisk erfaring i GC og GC-MS. Emnerne omfatter: hardware, systemvalidering og optimering, problemløsning, forberedelse af miljøprøver og GC/GC-MS-analyser af sådanne prøver af kemikalier, der er relevante for CWC. Deltagerne får endvidere intensiv praktisk uddannelse i forberedelsen af forskellige prøvematricer, der skal analyseres af GC med elementudvælgelsesdetektorer og af GC-MS i elektronsammenstøds- og kemiioniseringsmodus. Endelig bliver deltagerne indført i en række udvindings-, rensnings- og udledningsprocedurer. Kurserne gennemføres med støtte fra VERIFIN, som er en anset institution udvalgt ved en gennemsigtig udbudsproces, og som OPCW har indgået en femårig aftale med.
      2.   Outreachaktiviteter over for industrien — workshopper om kemisk sikkerhedsstyring
      Disse workshopper forløber over to en halv dag. De omfatter bl.a. sikkerhedsspørgsmål i den kemiske industri, strategier til kemikalieforvaltning, sikkerhedsstyring af kemiske processer, bedste industrielle praksis og en introduktion til Responsible Care®.
      Der udarbejdes i begyndelsen af workshoppen også en oversigt over CWC og internationale samarbejdsprogrammer. Der vil efter behov blive sikret samarbejde og koordinering med andre aktører med erfaring på dette område.
      En workshop vil omhandle subregionerne Nordafrika, Mellemøsten og Den Arabiske Golf og vil finde sted på arabisk.

         Projekt III: Videnskab og teknologi

         Mål

      At sætte OPCW's generaldirektør (»generaldirektøren«) i stand til at yde rådgivning og fremsætte henstillinger til konferencen af deltagende stater, OPCW's eksekutivråd eller de deltagende stater på videnskabelige og teknologiske områder, der er relevante for CWC.

         Formål

                  —

                  Fastlæggelse af retningslinjer for videnskabs- og teknologirelaterede aktiviteter i OPCW i perioden mellem den fjerde og femte gennemgangskonference

                  —

                  At sætte generaldirektøren i stand til at yde særlig rådgivning til OPCW's politikforberedende organer og til de deltagende stater på videnskabelige og teknologiske områder, der er relevante for CWC

                  —

                  At trække på en større pulje af videnskabelige eksperter, der står til rådighed for OPCW, og forbedrede mekanismer til at holde sig opdateret om udviklingen i kemiske overvågningsteknologier og IT-værktøjer til analyse af komplekse datasæt med kemiske oplysninger

                  —

                  At opbygge og vedligeholde et netværk af ikketekniske interessenter, der kan supplere videnskabelige eksperter, der står til rådighed for OPCW, med hensyn til at vurdere alle aspekter af ny videnskab og teknologi for at yde mere omfattende rådgivning om videnskab og teknologi og konsekvenserne heraf

                  —

                  At gøre det muligt for en række eksterne laboratorier at analysere toksiner til støtte for CWC.

         Resultater

                  —

                  Et voksende netværk af videnskabelig ekspertise, der står til rådighed for OPCW, og som vil forbedre den igangværende videnskabelige og teknologiske overvågningsindsats og styrke tilstedeværelsen og synligheden af CWC i det videnskabelige samfund

                  —

                  Forbindelser med videnskabelige eksperter, som er involveret i ny videnskabelig og teknologisk udvikling, der er relevant for CWC, opbygges og vedligeholdes

                  —

                  Skabelse af muligheder for at inddrage ikketekniske interessenter i produktive drøftelser om udviklingen inden for videnskab og teknologi med tekniske eksperter med henblik på at vurdere de sikkerhedsmæssige følger og risici

                  —

                  Rådgivning og anbefalinger på videnskabelige og teknologiske områder, der er relevante for CWC, fremsat af OPCW's videnskabelige rådgivende organ (SAB) og modtaget af de deltagende stater

                  —

                  Øget bevidsthed om behovet for analyse af toksiner, der er relevante for CWC.

         Aktiviteter

      1.   Kemisk informatik til fremme af det internationale samarbejde
      Denne aktivitet har til formål at oprette en arbejdsgruppe bestående af videnskabsfolk, der i samarbejde skal indsamle, sammenligne og analysere data med unikke kemiske signaturer. Den sigter mod at indsamle data fra en bred vifte af rutinemæssige kemiske overvågningsaktiviteter, som indeholder kemiske signaturer (f.eks. data fra atmosfæreovervågning, indsamling af miljøprøver, vandprøver osv.). Formålet er at sætte kemikere og dokumentalister fra forskellige områder i verden i forbindelse med hinanden for at skabe et knudepunkt, hvor oplysningerne kan formidles til samarbejdspartnerne med henblik på visualisering og informativ analyse af global og regional kemi. Dette arbejde har til formål at fremme det tekniske sekretariats deltagelse i det videnskabelige samfund. Det vigtigste resultat bliver et dataindsamlingscenter, der skal fungere som knudepunkt for indsamling og omdannelse af data til formater, der er forenelige med de analytiske redskaber, som benyttes af de samarbejdende forskere. Knudepunktet, der befinder sig på et af de deltagende universiteter, vil støtte netværket af samarbejdende videnskabsfolk og udvide sin kapacitet efter gennemførelsesperioden.
      2.   Vurdering af udviklingen inden for videnskab og teknologi
      En række workshopper for eksperter — med deltagelse af medlemmer af SAB, eksperter tilknyttet Den Internationale Union for Ren og Anvendt Kemi og andre eksperter — med henblik på at vurdere virkningerne af nuværende og mulige fremtidige udviklinger inden for videnskab og teknologi vedrørende gennemførelsen af CWC.
      Dette arbejde vil støtte SAB i udarbejdelsen af sin rapport om udviklingen inden for videnskab og teknologi til den fjerde gennemgangskonference om CWC.
      Muligheden for partnerskaber med andre internationale organisationer til at gennemføre denne aktivitet vil blive undersøgt.
      3.   Kemiens mange anvendelsesmuligheder: forståelse af de sikkerhedsmæssige aspekter af teknologisk udvikling
      En række workshopper for regionale ekspertisecentre og universitetsinstitutter, der beskæftiger sig med sikkerhedsspørgsmål i forbindelse med masseødelæggelsesvåben. Formålet er at hjælpe dem, der er betænkelige ved følgerne af den teknologiske udvikling, med at forstå den proces, hvorved teknologierne udtænkes, udvikles, tilpasses og fremstilles.
      Deltagerne i disse workshopper vil opnå færdigheder i og forståelse af:

                  —

                  konvergerende videnskabelige discipliner (især, men ikke udelukkende, konvergens mellem kemi og biologi), som er en stærk, fremmende kraft for nye teknologier, og som kan fremme anvendelser og tilgange inden for almen teknologisk udvikling

                  —

                  bedste praksis inden for teknologiovervågning

                  —

                  hvordan man bedre kan vurdere risici ved nye og skiftende teknologier, og

                  —

                  hvordan man får klarhed over, hvordan tilpasningen af nye teknologier er et afgørende aspekt af effektiv sikkerhedsstyring.

            Dette arbejde vil skabe større indsigt i, hvordan videnskab og teknologi fremmer en effektiv gennemførelse af multilaterale traktater om sikkerhed og masseødelæggelsesvåben, med CWC som eksempel.
      4.   Midlertidige arbejdsgrupper i SAB
      Støtte til møder i de midlertidige arbejdsgrupper, der vil gøre det muligt for SAB at yde specialiseret teknisk rådgivning til generaldirektøren om gennemførelsen af CWC. Dette vil dernæst give generaldirektøren mulighed for at rådgive de politikforberedende organer og de deltagende stater om politiske spørgsmål med udgangspunkt i solid, videnskabelig rådgivning.
      5.   Udvikling af standardiserede analysemetoder til analyse af biologiske toksiner
      Biologiske toksiner reguleres af konventionen om forbud mod biologiske våben (»BWC«). To biologiske toksiner (ricin og saxitoksin) er også opført som kemiske våben i CWC og reguleres nøje. Andre biologiske toksiner kan også henhøre under CWC's generelle formålskriterier mod anvendelse af toksiske midler i krigsførelse.
      Den strenge verifikationsordning i CWC findes ikke i BWC. I henhold til CWC er inspektører bemyndiget til at tage prøver og udføre analyser på stedet (såfremt det er muligt, hvilket ofte ikke er tilfældet for biologiske toksiner) eller sende dem til laboratorier uden for inspektionsstedet. Analyser på laboratorier uden for inspektionsstedet kræver komplekst analyseudstyr og metoder og enten referencematerialer eller data.
      I forbindelse med dette projekt vil OPCW's laboratorium og partnerlaboratorier:

                  —

                  forberede/erhverve referencematerialer

                  —

                  gennemføre ringanalyseøvelser

                  —

                  udfærdige og godkende anbefalede driftsprocedurer for analyse af biologiske toksiner

                  —

                  indsamle referencedata fra partnerlaboratorier

                  —

                  dele anbefalede driftsprocedurer og referencedata med partnerlaboratorier og det videnskabelige samfund

                  —

                  evaluere analytiske procedurer/detektionsudstyr, der kan anvendes på stedet som hjælp til at træffe beslutninger om analyse uden for inspektionsstedet og som et beskyttende element for inspektører på stedet.

         Projekt IV: De deltagende staters beredskab med hensyn til at forhindre og reagere på angreb, der indebærer brug af kemikalier

         Mål

      At bidrage til udviklingen af de deltagende staters kapacitet inden for forebyggelse af, beredskab i forbindelse med og reaktion på et terrorangreb med kemiske våben og forbedre deres reaktion på anmodninger om bistand i tilfælde af brug af eller trusler om brug af kemikalier.

         Formål

                  —

                  At øge de deltagende staters bevidsthed om betydningen af rettidigt at fremsende fuldstændige erklæringer om nationale programmer med tilknytning til beskyttelsesformål

                  —

                  At øge de deltagende staters bidrag til OPCW's beredskab, så organisationen bliver bedre i stand til at reagere på anmodninger om bistand

                  —

                  At tilskynde de deltagende stater til at fremme oprettelsen af regionale netværk i deres regioner eller subregioner til forbedring af deres koordinerede reaktion på et angreb med kemiske våben

                  —

                  At tilskynde de deltagende stater til at etablere koordinering og samarbejde mellem subregionerne i forbindelse med reaktionen på en kemisk nødsituation

                  —

                  At opbygge de deltagende staters kapacitet til at videreformidle den viden og de kvalifikationer, som er erhvervet under uddannelseskurserne

                  —

                  At afprøve og evaluere den nationale forebyggelse af, beredskab i forbindelse med og reaktion på en kemisk hændelse og øge bevidstheden om de yderligere foranstaltninger, der skal træffes for at øge beredskabsniveauet

                  —

                  At afprøve og evaluere det internationale samfunds samordning i forbindelse med forebyggelse af og reaktion på en kemisk hændelse

         Resultater

                  —

                  Forudsætningerne for dannelsen af et regionalt netværk af beredskabspersonale er blevet skabt

                  —

                  De deltagende stater er blevet bevidste om betydningen af rettidigt at fremsende fuldstændige erklæringer om nationale programmer i tilknytning til beskyttelsesformål

                  —

                  De deltagende stater er nu bedre i stand til at fremsætte tilbud om bistand til OPCW som svar på en anmodning om bistand

                  —

                  Øget bevidsthed i de deltagende stater om nødvendigheden af at fremme samarbejdet i forbindelse med nødsituationer, der involverer kemiske våben, i tilfælde af et angreb

                  —

                  De deltagende centralasiatiske stater har fået et hold af undervisere, der gennem oplæring af beredskabsfolk kan fungere som støtte for beredskabsplanen i tilfælde af en kemisk nødsituation

                  —

                  De implicerede deltagende stater har ved at indarbejde overførsel af viden og praksis fået forbedrede beredskabsplaner for håndtering af hændelser med toksiske kemikalier.

         Aktiviteter

      1.   Regional uddannelse i bistand og beskyttelse
      En komplet uddannelsespakke til de deltagende centralasiatiske stater, der omfatter grund- og videreuddannelseskurser inden for bistand og beskyttelse. Kurserne efterfølges af en verifikationsøvelse, hvor deltagerne anvender den tillærte viden i en praktisk feltøvelse. Dette uddannelsesforløb vil føre til øget modstandsdygtighed over for og forbedret national og regional kapacitet til at reagere på misbrug af toksiske kemikalier. De første beredskabsfolk fra regionen, der modtager denne uddannelse, vil efterfølgende blive taget i betragtning til kurser med støtte fra OPCW til uddannelse af undervisere med henblik på at hjælpe dem med at videreformidle den viden og de færdigheder, de har erhvervet.
      2.   Regional koordineringsøvelse i ydelse af bistand
      I overensstemmelse med artikel X, stk. 7, i CWC er den foreslåede øvelse en opfølgning på den workshop om bistandskoordinering, der blev afholdt i Argentina i oktober 2013, og den vil tage sigte på at afprøve mekanismer til ydelse af bistand mellem to eller tre deltagende stater fra den latinamerikanske region, der har fælles grænse, og de øvrige stater i regionen vil deltage med forskellige opgaver.
      3.   Regionale workshopper om bistand og beskyttelse
      Der er blevet ydet støtte til denne aktivitet i medfør af afgørelse 2009/569/FUSP og afgørelse 2012/166/FUSP. Denne aktivitet er udformet som et forum for ledere og planlæggere, der er involveret i beskyttelsen af deres civilbefolkninger mod kemiske våben, eller som ville være ansvarlige for at yde krisebistand i henhold til artikel X i CWC. Workshopper giver oplysninger om gennemførelsen af artikel X, nationale og internationale projekter, der gennemføres af OPCW, regionale strategier for bistand og beskyttelse og udfordringer og nye muligheder inden for bistand og beskyttelse mod kemiske våben og andre toksiske kemikalier. Endvidere skal de fremme drøftelsen og analysen af flere bistands- og beskyttelsesrelaterede spørgsmål med særligt fokus på områder som de deltagende staters rettigheder og pligter i henhold til CWC's artikel X, fremsendelse af erklæringer om beskyttelsesprogrammer og analyse af svagheder og problemområder. De giver også en oversigt over bistands- og beskyttelsesaktiviteter i den pågældende region. Deltagerne holder foredrag for at videreformidle de indhøstede erfaringer og idéer inden for bistand og beskyttelse og beredskab mod trusler i relation til misbrug af toksiske kemikalier. De pågældende regioner vil være Latinamerika og Asien.
      4.   Skrivebordsøvelser
      Der er blevet ydet støtte til denne aktivitet i medfør af afgørelse 2009/569/FUSP og afgørelse 2012/166/FUSP. Projektet Skrivebordsøvelser er en opfølgning, der bygger på erfaringerne fra skrivebordsøvelserne (TTX), som fandt sted i august 2013 i Indonesien (finansieret i henhold til afgørelse 2012/166/FUSP). Et af resultaterne af øvelsen var udviklingen af det TTX-modul, der kan anvendes til kapacitetsopbygningsaktiviteter i andre regioner. Øvelserne vil undersøge beslutningstagningen på tværs af offentlige myndigheder, fremme udveksling af oplysninger og ydelse af bistand mellem de relevante nationale og internationale organisationer med henblik på at begrænse risiciene og konsekvenserne ved et angreb med toksiske kemikalier. Projektet supplerer andre OPCW-programmer, navnlig programmer vedrørende bistand og beskyttelse i medfør af artikel X i CWC samt OPCW's indsats til støtte for de deltagende staters vedtagelse af nationale gennemførelsesforanstaltninger og projektet om »OPCW som en platform til fremme af sikkerheden på kemiske anlæg« (finansieret i medfør af afgørelse 2012/166/FUSP). I henhold til bestemmelserne i artikel X kan de deltagende stater få sagkyndig vejledning og bistand fra OPCW vedrørende udvikling og forbedring af deres muligheder for at beskytte sig mod kemiske våben.

         Projekt V: Universalitet og outreach

         Mål

                  —

                  At tilskynde de stater, der ikke deltager i CWC, til bedre at forstå fordelene ved at tiltræde CWC og engagere sig mere i OPCW's aktiviteter

                  —

                  At øge kendskabet til OPCW og CWC, navnlig hos et bredt publikum og i visse målgrupper i uddannelsessektoren, såsom studerende og undervisere i kemi og kemoteknik på ungdomsuddannelserne og de videregående uddannelser.

         Formål

                  —

                  At øge bevidstheden om og kendskabet til OPCW og CWC blandt studerende og undervisere og andre relevante grupper

                  —

                  At øge OPCW's synlighed og forklare dens aktiviteter til et bredt publikum

                  —

                  At forbedre mulighederne for at nå ud til det bredest mulige publikum, navnlig til ikketeknikere eller ikkespecialister

                  —

                  At øge kendskabet til OPCW og CWC blandt unge mennesker i udvalgte stater eller regioner

                  —

                  Stater, der ikke deltager i CWC, skal involveres mere i OPCW's aktiviteter, og deres forståelse af CWC og dens fordele skal forbedres

                  —

                  At øge inddragelsen af interessenter vedrørende grundlæggende spørgsmål, som OPCW står over for i en institutionel overgangsperiode.

         Resultater

                  —

                  Formidling af det undervisningsmateriale, som fremstilles af nationale, regionale og internationale sammenslutninger, og anvendelse af undervisningsmaterialet i skoler og på universiteter

                  —

                  Øget offentligt engagement i OPCW og CWC ved hjælp af anvendelsen af udstillingen til forskellige arrangementer rundt om i verden

                  —

                  Øget interaktion med OPCW blandt unge mennesker i udvalgte stater eller regioner og udvikling af sociale medier og OPCW's partneres anvendelse heraf

                  —

                  Øget antal af nye deltagende stater

                  —

                  Øget input fra civilsamfundet i forbindelse med OPCW's politiske beslutningsproces, herunder mulighed for at fremsætte deres synspunkter om grundlæggende spørgsmål direkte til delegerede på særlige plenarmøder i de deltagende staters konference

                  —

                  Dokumentationsmateriale, herunder videomateriale fra OPCW til alle formål, der står til rådighed til formidling og sensibilisering af den brede målgruppe.

         Aktiviteter

      1.   Oversættelse og formidling af værktøjer og materialer til uddannelse og outreachaktiviteter
      I løbet af 2013 og 2014 har det tekniske sekretariat (delvis understøttet af afgørelse 2012/166/FUSP) udgivet flere værktøjer til uddannelse og outreachaktiviteter på engelsk. For at sikre, at disse materialer anvendes af en bred vifte af interessenter i så mange deltagende stater som muligt, skal materialerne oversættes til de fem andre officielle sprog i OPCW og til andre udbredte sprog. De oversatte materialer vil også skulle formidles bredt.
      2.   Opsætning af en OPCW-udstilling
      Opsætning af en professionel udstilling om OPCW og CWC til brug ved relevante møder, konferencer osv. i samarbejde med museer for videnskab og fred. En del af dette arbejde er allerede blevet udført af OPCW sammen med bl.a. Nobels Fredscenter og MUSEON i Haag, men i forbindelse med dette projekt bliver der opsat en professionelt udformet udstilling, som efter behov kan genanvendes af OPCW.
      3.   Outreach til unge
      Outreachworkshopper for unge (15-25 år) med det formål både at øge kendskabet til OPCW og CWC og tilskynde de unge til at undersøge mulighederne for fremtidige karrierer inden for områder og sektorer på internationalt plan. Dette vil omfatte workshopper med personlig kontakt og udvikling af redskaber til de sociale medier, som kan anvendes af regionale partnere og universiteter.
      4.   Universel lettelse for stater, der ikke er parter, til at tiltræde CWC
      Universel arbejdsplan omfatter: koncept: skræddersyet tilgang, statsspecifikt, fleksibelt format (track 1.5 til 2.0), indadvendte og udadvendte aktiviteter, multipartnerskab, sponsorering af OPCW-aktiviteter i OPCW's hovedkvarter eller andetsteds, statsspecifikke seminarer, regional strategi, track 2.0-begivenheder, database til statskontakt og udvikling af koordination.
      5.   Støtte til NGO'ers deltagelse i OPCW's aktiviteter
      Antallet af NGO'er, der har tilmeldt sig og deltaget i OPCW's konferencer, er vokset støt og markant siden 2008 og nåede sit højdepunkt ved den tredje gennemgangskonference i april 2013, hvor 70 NGO'er, der repræsenterede alle regioner, var godkendt til at deltage. Endvidere deltog NGO'erne for første gang nogensinde aktivt i OPCW's konferencer ved at tale til de delegerede under særlige plenarmøder til den tredje gennemgangskonference og de deltagende staters 18. konference. Dette forslag vil give en grundlæggende støtte til rejse og logi for NGO-repræsentanter fra stater med udviklingsøkonomier eller overgangsøkonomier, således at de kan deltage i de deltagende staters konference i hhv. 2015 og 2016.
      6.   Støtte til udvikling og fremme af videodokumentarserien »Fires«
      Projektet Fires er blevet udviklet af OPCW's afdeling for medier og offentlige anliggender. Der er blevet produceret fire afsnit, der varer 5-20 minutter, herunder det første afsnit A Teacher's Mission, der blev rost af SAB's midlertidige arbejdsgruppe om uddannelse og outreachaktiviteter for at være et effektivt pædagogisk redskab. Det seneste afsnit, Ich Liebe Dich, har skabt endnu større begejstring blandt interessenterne for projektet med udtryk for materiel støtte og samarbejde fra flere deltagende stater til udarbejdelsen af de kommende afsnit. EU-støtten sikrer, at der produceres mindst tre yderligere afsnit.

         Projekt VI: Program vedrørende Afrika

         Mål

      At øge de deltagende afrikanske staters kapacitet til at opfylde deres forpligtelser i henhold til CWC.

         Formål

      Formål 1 (national gennemførelse):

                  —

                  Øget kapacitet i de deltagende afrikanske stater med henblik på effektiv national gennemførelse

                  —

                  Et øget antal deltagende afrikanske stater, der både kvantitativt og kvalitativt er i stand til at varetage effektiv national gennemførelse

                  —

                  Bedre forståelse af og kendskab til spørgsmål vedrørende CWC hos de nationale myndigheder i de deltagende afrikanske stater med henblik på godt samarbejde og støtte

                  —

                  Effektivt fungerende toldmyndigheder for så vidt angår kontrol med og overvågning af kemisk handel

                  —

                  Styrket samarbejde mellem agenturer til støtte for en effektiv national gennemførelse af CWC under ledelse af den nationale myndighed.

            Formål 2 (udnyttelse af kemi til fredelige formål):

                  —

                  At forbedre de offentligt finansierede laboratoriers kapacitet i de deltagende afrikanske stater med udviklingsøkonomier eller overgangsøkonomier til at gennemføre CWC på området udnyttelse af kemi til fredelige formål

                  —

                  At forbedre den kemiske sikkerhedsstyring i små og mellemstore virksomheder i den kemiske industri i de deltagende afrikanske stater med udviklingsøkonomier eller overgangsøkonomier.

         Resultater

      Resultater 1 (national gennemførelse)

                  —

                  Relevante interessenter har opnået større forståelse af og kendskab til CWC og har øget deres rolle og deltagelse i gennemførelsen på nationalt plan

                  —

                  Toldembedsmænd i de deltagende afrikanske stater har forbedret deres forståelse af og evne til effektiv håndtering af opgaver vedrørende import/eksport af listede kemikalier og koordinering med nationale myndigheder

                  —

                  De relevante interessenter har korrekte og ajourførte oplysninger til rådighed med henblik på effektiv indlæring

                  —

                  Potentielt involverede agenturer/organer i gennemførelsen af CWC er blevet enige om en kortsigtet dagsorden for at skabe synergi indbyrdes.

            Resultater 2 (udnyttelse af kemi til fredelige formål):

                  —

                  Offentligt finansierede laboratorier i de deltagende afrikanske stater har øget deres tekniske kompetence til at analysere kemikalier, der er knyttet til den nationale gennemførelse af CWC, og inden for fredelig anvendelse af kemi ved hjælp af moderne analysemetoder, navnlig GC og GC-MS

                  —

                  Personalet i små og mellemstore virksomheder, repræsentanter for industrisammenslutninger og de nationale myndigheder/statslige institutioner i de deltagende afrikanske stater har forbedret deres kompetence og forståelse med hensyn til praksis for processikkerhedsstyring.

         Aktiviteter

      1.   Regionalt interessentforum for nationale myndigheder
      Nationale myndigheder har specifikke og vigtige roller og ansvarsområder med henblik på at sikre en effektiv gennemførelse. De skal udvikle og opretholde et meget tæt og godt samarbejde med andre berørte interessenter på statsniveau. Samarbejdet er ikke altid effektivt, eftersom der fortsat er huller og manglende god forståelse indbyrdes. Det foreslåede regionale interessentforum har til formål at føre de vigtigste interessenter og repræsentanter for de nationale myndigheder sammen med henblik på større indbyrdes kendskab og forståelse. Det vil ligeledes være en god lejlighed til at dele erfaringer og udveksle synspunkter og betænkeligheder vedrørende effektivt samarbejde. Dette foreslås som et pilotprojekt for den afrikanske region.
      2.   Regionalt uddannelseskursus for de deltagende staters toldmyndigheder i de tekniske aspekter af CWC's overførselsordning
      Der er ydet støtte til toldembedsmænd i henhold til fælles aktion 2005/913/FUSP, fælles aktion 2007/185/FUSP, afgørelse 2009/569/FUSP og afgørelse 2012/166/FUSP. På grundlag af den indhøstede erfaring vil outreachaktiviteter over for toldembedsmænd gennem uddannelseskurser blive gennemført med henblik på at forbedre indsamlingen og videregivelsen af oplysninger om import og eksport af listede kemikalier til de nationale myndigheder. Uddannelsen vil omfatte praktiske forevisninger og øvelser og indeholde et element af uddannelse af undervisere. Uddannelsen tilrettelægges af det tekniske sekretariats kontor for støtte til gennemførelse med teknisk bistand fra kontoret for erklæringer i den afrikanske region
      3.   Tilvejebringelse af akademisk materiale/informationsmateriale om CWC
      For at fremme forståelsen af og kendskabet til CWC i en deltagende afrikansk stat vil der blive udarbejdet oplysningsmateriale, der fremsendes til bibliotekerne på universitetsinstitutterne for kemi via de relevante nationale myndigheder. I den første fase vil denne aktivitet sigte på at stille oplysninger til rådighed, men den anden fase vil indebære, at CWC medtages i pensum for undervisningen/uddannelserne på universiteterne. Dette foreslås som et pilotprojekt i den afrikanske region.
      4.   Synergi og partnerskab med henblik på effektiv gennemførelse
      Denne aktivitet tager sigte på at fremme deltagelse af de potentielt involverede agenturer/organer i at støtte gennemførelsen af CWC. Det drejer sig om regionale/subregionale uddannelsesinstitutioner inden for militæret, tolduddannelsesinstitutioner, relevante laboratorier, akademiske institutioner, NGO'er og organisationer i lokalsamfundet. Efter identifikation af den deltagerstat, der skal lede pilotprojektet, vil der blive udviklet og gennemført et samarbejde. Et tværsektorielt nationalt arrangement organiseret af den ledende nationale myndighed for alle vigtige berørte agenturer/organer/institutioner, der i kraft af deres nationale mandater er relevante i den nationale gennemførelse af CWC, foreslås som et pilotprojekt for den afrikanske region.
      5.   Kurser i udvikling af analytiske færdigheder
      Disse kurser forløber over to uger, hvor deltagerne får teoretisk uddannelse og praktisk erfaring i GC og GC-MS. Emnerne omfatter: hardware, systemvalidering og optimering, problemløsning, forberedelse af miljøprøver og GC/GC-MS-analyser af sådanne prøver af kemikalier, der er relevante for CWC. Deltagerne får endvidere intensiv praktisk uddannelse i forberedelsen af forskellige prøvematricer, der skal analyseres af GC med elementudvælgelsesdetektorer og af GC-MS i elektronsammenstøds- og kemiioniseringsmodus. Endelig bliver deltagerne indført i en række udvindings-, rensnings- og udledningsprocedurer. Kurserne gennemføres med støtte fra VERIFIN, som er en anset institution udvalgt ved en gennemsigtig udbudsproces, og som OPCW har indgået en femårig aftale med.
      6.   Outreachaktiviteter over for industrien — workshopper om CWC og sikkerhed i forbindelse med kemiske processer
      Disse workshopper forløber over to en halv dag. De omfatter bl.a. sikkerhedsspørgsmål i den kemiske industri, strategier til kemikalieforvaltning, sikkerhedsstyring af kemiske processer, bedste industrielle praksis og en introduktion til Responsible Care®.
      Der bliver i begyndelsen af workshoppen også udarbejdet en oversigt over CWC og internationale samarbejdsprogrammer.


title: 2010/744/EU: Europa-Parlamentets og Rådets afgørelse af 24. november 2010 om anvendelse af Den Europæiske Fond for Tilpasning til Globaliseringen i henhold til punkt 28 i den interinstitutionelle aftale af 17. maj 2006 mellem Europa-Parlamentet, Rådet og Kommissionen om budgetdisciplin og forsvarlig økonomisk forvaltning (ansøgning EGF/2009/026 NL/Noord Holland og Utrecht hovedgruppe 18 fra Nederlandene)

text:
               4.12.2010

               DA

               Den Europæiske Unions Tidende

               L 318/41

         EUROPA-PARLAMENTETS OG RÅDETS AFGØRELSE
   af 24. november 2010
   om anvendelse af Den Europæiske Fond for Tilpasning til Globaliseringen i henhold til punkt 28 i den interinstitutionelle aftale af 17. maj 2006 mellem Europa-Parlamentet, Rådet og Kommissionen om budgetdisciplin og forsvarlig økonomisk forvaltning (ansøgning EGF/2009/026 NL/Noord Holland og Utrecht hovedgruppe 18 fra Nederlandene)
   (2010/744/EU)
   EUROPA-PARLAMENTET OG RÅDET FOR DEN EUROPÆISKE UNION HAR —
   under henvisning til traktaten om Den Europæiske Unions funktionsmåde,
   under henvisning til den interinstitutionelle aftale af 17. maj 2006 mellem Europa-Parlamentet, Rådet og Kommissionen om budgetdisciplin og forsvarlig økonomisk forvaltning (1), særlig punkt 28,
   under henvisning til Europa-Parlamentets og Rådets forordning (EF) nr. 1927/2006 af 20. december 2006 om oprettelse af Den Europæiske Fond for Tilpasning til Globaliseringen (2), særlig artikel 12, stk. 3,
   under henvisning til forslag fra Europa-Kommissionen, og
   ud fra følgende betragtninger:

               (1)

               Den Europæiske Fond for Tilpasning til Globaliseringen blev oprettet med henblik på at yde supplerende støtte til arbejdstagere, der afskediges som følge af gennemgribende strukturelle ændringer i verdenshandelsmønstrene på grund af globaliseringen, og at hjælpe dem med at vende tilbage til arbejdsmarkedet.

               (2)

               Globaliseringsfondens anvendelsesområde blev udvidet for ansøgninger indgivet fra den 1. maj 2009, således at det også omfatter støtte til arbejdstagere, der bliver afskediget som en direkte følge af den internationale finansielle og økonomiske krise.

               (3)

               Den interinstitutionelle aftale af 17. maj 2006 giver mulighed for at anvende Globaliseringsfonden inden for et årligt loft på 500 mio. EUR.

               (4)

               Nederlandene indgav den 30. december 2009 en ansøgning om anvendelse af Globaliseringsfonden i forbindelse med afskedigelser i 79 virksomheder, der var aktive inden for NACE (rev. 2)-hovedgruppe 18 (trykning og reproduktion af indspillede medier) i de to sammenhængende NUTS II-regioner Noord Holland (NL32) og Utrecht (NL31), og supplerede denne ansøgning med yderligere oplysninger frem til den 6. maj 2010. Ansøgningen opfylder kravene til fastlæggelse af støttebeløbets størrelse, jf. artikel 10 i forordning (EF) nr. 1927/2006. Kommissionen foreslår derfor, at der ydes en støtte på 2 266 625 EUR.

               (5)

               Der bør derfor som følge af Nederlandenes ansøgning ydes støtte fra Globaliseringsfonden —

         VEDTAGET DENNE AFGØRELSE:
   Artikel 1
   I forbindelse med Den Europæiske Unions almindelige budget for regnskabsåret 2010 stilles der et beløb til rådighed fra Den Europæiske Fond for Tilpasning til Globaliseringen på 2 266 625 EUR i forpligtelses- og betalingsbevillinger.
   Artikel 2
   Denne afgørelse offentliggøres i Den Europæiske Unions Tidende.

      Udfærdiget i Strasbourg, den 24. november 2010.

            På Europa-Parlamentets vegne

         J. BUZEK

            Formand

            På Rådets vegne

         O. CHASTEL

            Formand

      (1)  EUT C 139 af 14.6.2006, s. 1.

      (2)  EUT L 406 af 30.12.2006, s. 1.


Avis juridique important

|

31995D0445

95/445/EF: Rådets afgørelse af 30. oktober 1995 om indgåelse af rammeaftalen om samarbejde mellem Det Europæiske Økonomiske Fællesskab og Den Føderative Republik Brasilien

EF-Tidende nr. L 262 af 01/11/1995 s. 0053 - 0053

RÅDETS AFGØRELSE af 30. oktober 1995 om indgåelse af rammeaftalen om samarbejde mellem Det Europæiske Økonomiske Fællesskab og Den Føderative Republik Brasilien (95/445/EF) RÅDET FOR DEN EUROPÆISKE UNION HAR -under henvisning til traktaten om oprettelse af Det Europæiske Fællesskab, særlig artikel 113 og 130 Y sammenholdt med artikel 228, stk. 2, første punktum, og stk. 3, første afsnit,under henvisning til forslag fra Kommissionen (1),under henvisning til udtalelse fra Europa-Parlamentet (2), ogud fra følgende betragtning:Efter traktatens artikel 130 U skal Fællesskabets politik med hensyn til udviklingssamarbejde fremme en bæredygtig økonomisk og social udvikling i udviklingslandene, deres harmoniske og gradvise integration i verdensøkonomien og bekæmpelse af fattigdommen i disse lande;Fællesskabet bør med henblik på virkeliggørelsen af sine mål for forbindelserne med tredjelande godkende rammeaftalen om samarbejde med Den Føderative Republik Brasilien -TRUFFET FØLGENDE AFGØRELSE:Artikel 1 Rammeaftalen om samarbejde mellem Det Europæiske Økonomiske Fællesskab og Den Føderative Republik Brasilien godkendes herved på Fællesskabets vegne.Teksten til aftalen er knyttet til denne afgørelse.Artikel 2 Formanden for Rådet foretager på Fællesskabets vegne den i aftalens artikel 33 omhandlede notifikation (3).Artikel 3 Kommissionen repræsenterer bistået af repræsentanter for medlemsstaterne Fællesskabet i den blandede kommission, der er nedsat ved artikel 29 i aftalen.Artikel 4 Denne afgørelse vil blive offentliggjort i De Europæiske Fællesskabers Tidende.Udfærdiget i Bruxelles, den 30. oktober 1995.På Rådets vegneJ. SOLANAFormand(1) EFT nr. C 163 af 30. 6. 1992, s. 11.(2) EFT nr. C 337 af 21. 12. 1992, s. 237.(3) Datoen for aftalens ikrafttræden vil blive offentliggjort i De Europæiske Fællesskabers Tidende på foranledning af Generalsekretæren for Rådet.


Avis juridique important

|

31974D0122

74/122/EØF: Rådets Afgørelse af 18. februar 1974 om nedsættelse af et udvalg for økonomisk politik

EF-Tidende nr. L 063 af 05/03/1974 s. 0021 - 0022 den finske specialudgave: kapitel 10 bind 1 s. 0011  den svenske specialudgave: kapitel 10 bind 1 s. 0011  den græske specialudgave: Kapitel 10 bind 1 s. 0059  den spanske specialudgave: Kapitel 10 bind 1 s. 0056  den portugisiske specialudgave: Kapitel 10 bind 1 s. 0056

++++  RAADETS AFGOERELSE  af 18 . februar 1974  om nedsaettelse af et udvalg for oekonomisk politik   ( 74/122/EOEF )  RAADET FOR DE EUROPAEISKE FAELLESSKABER HAR  under henvisning til traktaten om oprettelse af Det europaeiske oekonomiske Faellesskab , saerlig artikel 145 ,  under henvisning til udkast fra Kommissionen ,  under henvisning til udtalelse fra Europa-Parlamentet ,  under henvisning til udtalelse fra Det oekonomiske og sociale Udvalg , og  ud fra foelgende betragtninger :  Koordineringen af den oekonomiske politik paa kort sigt skal tage hensyn til de i faellesskab definerede oekonomiske maal paa mellemlangt sigt ;  budgetpolitikken skal behandles i sammenhaeng med den almindelige oekonomiske politik ;  tilstedevaerelsen af tre saerskilte udvalg paa den almindelige oekonomiske politiks omraade skader effektiviteten af koordineringen af den oekonomiske politik og har ofte medfoert overlapning i ansvarsfordelingen og dobbelt arbejde ;  aktiviteterne i Udvalget for Konjunkturpolitik , Udvalget for Budgetpolitik og Udvalget for oekonomisk politik paa mellemlangt Sigt boer derfor samles i et udvalg for oekonomisk politik ,  TRUFFET FOELGENDE AFGOERELSE :  Artikel 1  For at medvirke til koordinering af medlemsstaternes oekonomiske politik paa kort og mellemlangt sigt nedsaettes et udvalg for oekonomisk politik , herefter benaevnt " Udvalget " .  Artikel 2  Udvalget udfoerer alle de funktioner , der hidtil har paahvilet Udvalget for Konjunkturpolitik , nedsat ved Raadets afgoerelse af 9 . marts 1960 om koordinering af medlemsstaternes konjunkturpolitik ( 1 ) , Udvalget for Budgetpolitik , nedsat ved Raadets afgoerelse af 8 . maj 1964 om samarbejdet mellem de kompetente myndigheder i medlemsstaterne paa det budgetpolitiske omraade ( 2 ) og Udvalget for oekonomisk politik paa mellemlangt Sigt , nedsat ved Raadets afgoerelse af 15 . april 1964 om nedsaettelse af et udvalg for oekonomisk politik paa mellemlangt sigt ( 3 ) , Udvalget skal navnlig ;   - medvirke til koordinering af den almindelige oekonomiske politik ;   - undersoege og sammenholde medlemsstaternes budgetpolitik og gennemfoerelsen heraf ;   - med stoette i saa mange oplysninger som muligt forberede det foreloebige udkast til et program for den oekonomiske politik paa mellemlangt sigt , der er fastsat i artikel 6 i Raadets beslutning af 18 . februar 1974 om gennemfoerelse af hoej grad af overensstemmelse inden for den oekonomiske politik i Det europaeiske oekonomiske Faellesskabs medlemsstater ( 4 ) ;   - foelge medlemsstaternes oekonomiske politik paa mellemlangt sigt og undersoege dens forenelighed med ovennaevnte program ;   - analysere udviklingen i oekonomien med henblik paa at finde frem til aarsagerne til enhver uoverensstemmelse i forbindelse med programmet .  Artikel 3  Udvalget bestaar af 4 repraesentanter for Kommissionen og 4 repraesentanter for hver medlemsstat . De medlemmer af Udvalget , der udnaevnes af medlemsstaterne , skal vaelges blandt de personer , der i deres hjemland deltager i udarbejdelsen af den oekonomiske politik paa kort og mellemlangt sigt .  Artikel 4  Raadet eller Kommissionen kan indhente udtalelse fra Udvalget . Envidere kan Udvalget paa eget initiativ fremsaette udtalelser eller fremlaegge rapporter , naar det finder det fornoedent for en tilfredsstillende udfoerelse af sine opgaver .  Artikel 5  Udvalget kan traede sammen i formindsket skikkelse for at behandle saerlige spoergsmaal vedroerende konjunkturpolitik , budgetpolitik eller oekonomisk politik paa mellemlangt sigt .  Artikel 6  Udvalget er kun beslutningsdygtigt , naar mindst et medlem pr . delegation er til stede .  Artikel 7  Udvalget vaelger sit formandsskab , der ikke kan fornys , bestaaende af en formand og tre naestformaend for en periode af to aar , foerste gang med virkning fra 1 . marts 1974 . Det fastsaetter selv sin forretningsorden .  Udvalgets sekretariatsforretninger varetages af Kommissionen .  Artikel 8  Foelgende akter ophaeves :   - Raadets beslutning af 9 . marts 1960 om koordinering af medlemsstaternes konjunkturpolitik ;   - Raadets afgoerelse af 15 . april 1964 om nedsaettelse af et udvalg for oekonomisk politik paa mellemlangt sigt ;   - Raadets afgoerelse af 8 . maj 1964 om samarbejdet mellem de kompetente myndigheder i medlemsstaterne paa det budgetpolitiske omraade .  Udfaerdiget i Bruxelles , den 18 . februar 1974 .  Paa Raadets vegne  H . SCHMIDT  Formand  ( 1 ) EFT nr . 31 af 9 . 5 . 1960 , s . 764/60 .  ( 2 ) EFT nr . 64 af 22 . 4 . 1964 , s . 1031/64 .  ( 3 ) EFT nr . 77 af 21 . 5 . 1964 , s . 1205/64 .  ( 4 ) Se side 16 i denne Tidende .


Vigtig juridisk meddelelse

|

32004D0250

2004/250/EF: Rådets afgørelse af 11. marts 2004 om udnævnelse af et nyt medlem af Kommissionen

EU-Tidende nr. L 079 af 17/03/2004 s. 0026 - 0026

Rådets afgørelseaf 11. marts 2004om udnævnelse af et nyt medlem af Kommissionen(2004/250/EF)RÅDET FOR DEN EUROPÆISKE UNION HAR -under henvisning til traktaten om oprettelse af Det Europæiske Fællesskab, særlig artikel 215, stk. 2, ogud fra følgende betragtning:Anna DIAMANTOPOULOU trådte tilbage som medlem af Kommissionen den 10. marts 2004. Der skal udnævnes en efterfølger for resten af hendes tjenesteperiode -TRUFFET FØLGENDE AFGØRELSE:Artikel 1Stavros DIMAS udnævnes herved til medlem af Kommissionen for perioden fra den 11. marts 2004 til den 31. oktober 2004.Artikel 2Denne afgørelse har virkning fra den 11. marts 2004.Artikel 3Denne afgørelse offentliggøres i Den Europæiske Unions Tidende.Udfærdiget i Bruxelles, den 11. marts 2004.På Rådets vegneM. HarneyFormand


Avis juridique important

|

31988D0333

88/333/EØF: Europa-Parlamentets afgørelse af 13. april 1988 om decharge til Kommissionen for den økonomiske forvaltning af Den Tredje Europæiske Udviklingsfond for regnskabsåret 1986

EF-Tidende nr. L 156 af 23/06/1988 s. 0048 - 0048

*****  EUROPA-PARLAMENTETS  AFGOERELSE  af 13. april 1988  om decharge til Kommissionen for den oekonomiske forvaltning af Den Tredje Europaeiske Udviklingsfond for regnskabsaaret 1986  (88/333/EOEF)  EUROPA-PARLEMENTET,  - der henviser til EOEF-Traktaten,  - der henviser til konventionerne undertegnet i Yaunda den 20. juli 1963 og den 29. juli 1969,  - der henviser til status og regnskaber for Tredje, Fjerde, Femte og Sjette Europaeiske Udviklingsfond for regnskabsaaret 1986 (KOM(87) 192 endel.),  - der henviser til Revisionsrettens aarsberetning for regnskabsaaret 1986 med institutionernes svar (1),  - der minder om, at finansforordningen vedroerende Den Tredje Europaeiske Udviklingsfond i overensstemmelse med davaerende bestemmelser i EOEF-Traktaten bemyndigede Raadet til at give decharge; der dog understreger, at de paagaeldende bestemmelser i EOEF-Traktaten aendredes gennem Traktaten fra 1970 og derefter Traktaten fra 1975, og at Parlamentet har faaet tilkendt en generel befoejelse paa dechargeomraadet; der henviser til, at det faktum, at EUF endnu ikke er opfoert paa budgettet, er i modstrid med flere af Traktatens bestemmelser og ikke kan begrunde en begraensning af Europa-Parlamentets dechargebefoejelser,  - der understreger, at afgoerelsen om decharge foerst og fremmest vedroerer resultaterne i det paagaeldende regenskabsaar og ikke de samlede resultater,  - der henviser til betaenkning fra Budgetkontroludvalget og udtalelse fra Udvalget om Udvikling og Samarbejde (dok. A2-6/88),  1. meddeler decharge til Kommissionen for den oekonomiske forvaltning af Den Tredje Europaeiske Udviklingsfond for regnskabsaaret 1986 paa grundlag af foelgende beloeb:  - betalinger: 3 653 000 ECU;  2. henviser til sine bemaerkninger i beslutningen (2), der er vedfoejet denne afgoerelse;  3. paalaegger sin formand at sende denne afgoerelse og beslutningen med de ledsagende bemaerkninger til Kommissionen, Raadet, Revisionsretten og Den Europaeiske Investeringsbank og soerge for, at de offentliggoeres i De Europaeiske Faellesskabers Tidende (L-udgaven).  Udfaerdiget i Strasbourg, den 13. april 1988.  1.2.3 // Enrico VINCI Generalsekretaer   //   // PLUMB Formand  (1) EFT nr. C 336 af 15. 12. 1987, s. 1.  (2) Se side 52 i denne Tidende.


Avis juridique important

|

31988D0487

88/487/EØF: Kommissionens afgørelse af 24. juni 1988 om nedsættelse af et rådgivende råd af regionale og lokale myndigheder

EF-Tidende nr. L 247 af 06/09/1988 s. 0023 - 0025

*****  KOMMISSIONENS  AFGOERELSE  af 24. juni 1988  om nedsaettelse af et raadgivende raad af regionale og lokale myndigheder  (88/487/EOEF)  KOMMISSIONEN FOR DE EUROPAEISKE  FAELLESSKABER HAR -  under henvisning til Traktaten om Oprettelse af Det Europaeiske OEkonomiske Faellesskab, og  ud fra foelgende betragtninger:  Regionale og lokale myndigheder maa i hoejere grad inddrages i udformningen og ivaerksaettelsen af Faellesskabets regionalpolitik, herunder de regionale og lokale aspekter af Faellesskabets oevrige politikker;  Kommissionen maa have mulighed for at hoere de regionale og lokale myndigheder i et organ, der repraesenterer de forskellige kategorier af saadanne myndigheder, der findes i medlemsstaterne;  Europa-Parlamentet anmodede i sin beslutning af 13. april 1984 (1) om, at Kommissionen etablerer officielle forbindelser med repraesentanter for de lokale og regionale myndigheder -  TRUFFET FOELGENDE AFGOERELSE:  Artikel 1  Der nedsaettes ved Kommissionen et raadgivende udvalg, benaevnt Det Raadgivende Raad af Regionale og Lokale Myndigheder, i det foelgende benaevnt Raadgivende Raad.  Artikel 2  Kommissionen kan hoere Det Raadgivende Raad om alle spoergsmaal vedroerende regionaludvikling og isaer udformningen og ivaerksaettelsen af Faellesskabets regionalpolitik, herunder de regionale og lokale aspekter af Faellesskabets oevrige politikker.  Artikel 3  1. Det Raadgivende Raad sammensaettes af 42 medlemmer, der allerede paa regionalt eller lokalt plan er valgt til et hverv. De udnaevnes personligt. Den ene halvdel vaelges i kraft af deres saerlige kompetence og erfaringer med hensyn til regionernes udviklingsproblemer og for den anden halvdels vedkommende i kraft af deres saerlige kompetence og erfaringer med hensyn til kommunernes og de saakaldte »intermediaere« myndigheders (Départements, Kreise, Nomos osv.) problemer.  2. Medlemmerne af Det Raadgivende Raad udnaevnes for en treaarig periode af Kommissionen efter faelles indstilling fra Forsamlingen af Regioner i Europa, Den Internationale Union af Byer og Lokale Myndigheder og Raadet af Kommuner og Regioner i Europa. Pladserne fordeles som anfoert i bilaget. Medlemmernes mandat kan fornys.  3. For hvert af Det Raadgivende Raads medlemmer udnaevnes der en suppleant, og stk. 1 og 2 finder tilsvarende anvendelse. Suppleanterne deltager kun i moederne, naar de medlemmer, de er suppleanter for, har forfald.  4. Listen over medlemmer og suppleanter offentliggoeres i De Europaeiske Faellesskabers Tidende til orientering.  5. Der ydes ikke vederlag for de funktioner, der udoeves i Det Raadgivende Raad.  Artikel 4  1. Det Raadgivende Raad vaelger blandt sine medlemmer en formand for en periode paa 18 maaneder. Valget traeffes ved flertalsafgoerelse af de tilstedevaerende medlemmer. Der kan paa samme betingelser vaelges en eller flere naestformaend. Mandaterne kan fornys.  2. Formaendene for de i artikel 5 omhandlede sektioner er foedte naestformaend i Det Raadgivende Raad.  3. Formanden og naestformaendene udgoer Det Raadgivende Raads forretningsudvalg.  Artikel 5  1. Under Det Raadgivende Raad oprettes to sektioner, hvoraf en omfatter repraesentanter for regionerne, og den anden omfatter repraesentanter for de lokale myndigheder.  2. Det Raadgivende Raad kan under sig paa eget initiativ oprette et udvalg af de saakaldte »intermediaere« myndigheder.  3. Hver sektion vaelger blandt sine medlemmer en formand for en periode paa 18 maaneder. Valget traeffes ved flertalsafgoerelse af de tilstedevaerende medlemmer. Mandatet kan fornys.  4. Kommissionen kan forelaegge et spoergsmaal for det samlede Raadgivende Raad eller efter udtalelse fra forretningsudvalget forelaegge et spoergsmaal for en af sektionerne.  5. Forretningsudvalget kan anmode Kommissionen om at hoere Det Raadgivende Raad eller en af sektionerne om en sag inden for deres kompetenceomraade.  6. Ethvert medlem af en sektion kan paa opfordring eller paa egen begaering og uden stemmeret deltage i et moede i den anden sektion.  Artikel 6  Droeftelserne i Det Raadgivende Raad og dets sektioner vedroerer de af Kommissionen fremsatte anmodninger om udtalelse.  De udtalelser, der er opnaaet enighed om, samt eventuelle afvigende meninger vedlaegges referatet af moederne i Det Raadgivende Raad og dets sektioner.  Artikel 7  1. Det Raadgivende Raads, sektionernes og det efter artikel 5, stk. 2, oprettede udvalgs moeder afholdes efter indkaldelse fra Kommissionen ved dennes saede. Forretningsudvalget holder moede efter indkaldelse fra formanden i samraad med Kommissionen.  2. Repraesentanterne for Kommissionens beroerte tjenestegrene og generalsekretaererne for de i artikel 3, stk. 2, naevnte organisationer eller deres suppleanter deltager i moederne i Det Raadgivende Raad, sektionerne og forretningsudvalget.  3. Kommissionens tjenestegrene stiller sekretariat til raadighed for Det Raadgivende Raad, sektionerne og forretningsudvalget.  Artikel 8  Uden at det beroerer Traktatens artikel 214, har medlemmerne af Det Raadgivende Raad og generalsekretaererne for de i artikel 3, stk. 2, naevnte organisationer eller deres suppleanter pligt til ikke at videregive de oplysninger, de bliver bekendt med under arbejdet i Det Raadgivende Raad, naar Kommissionen meddeler det, at den oenskede udtalelse vedroerer en sag af fortrolig karakter. I saa fald deltager kun Det Raadgivende Raads medlemmer eller disses suppleanter og de i artikel 7, stk. 2, naevnte personer i moederne.  Artikel 9  Denne afgoerelse traeder i kraft den 1. august 1988.  Udfaerdiget i Bruxelles, den 24. juni 1988.  Paa Kommissionens vegne  Peter SCHMIDHUBER  Medlem af Kommissionen  (1) EFT nr. C 127 af 14. 5. 1984, s. 240.  BILAG  Fordeling af pladserne i Det Raadgivende Raad af Regionale og Lokale Myndigheder  1.2 // Belgien:   // 2 pladser   // Danmark:   // 2 pladser  // Forbundsrepublikken Tyskland:   // 6 pladser  // Graekenland:   // 2 pladser   // Spanien:   // 5 pladser  // Frankrig:   // 6 pladser   // Irland:   // 2 pladser  // Italien:   // 6 pladser   // Luxembourg:   // 1 plads  // Nederlandene:   // 2 pladser   // Portugal:   // 2 pladser  // Det Forenede Kongerige:   // 6 pladser  // I alt:  // 42 pladser


title: Rådets afgørelse 2011/424/FUSP af 18. juli 2011 om udnævnelse af Den Europæiske Unions særlige repræsentant for det sydlige Middelhavsområde

text:
               19.7.2011

               DA

               Den Europæiske Unions Tidende

               L 188/24

         RÅDETS AFGØRELSE 2011/424/FUSP
   af 18. juli 2011
   om udnævnelse af Den Europæiske Unions særlige repræsentant for det sydlige Middelhavsområde
   RÅDET FOR DEN EUROPÆISKE UNION HAR —
   under henvisning til traktaten om Den Europæiske Union, særlig artikel 28, artikel 31, stk. 2, og artikel 33,
   under henvisning til forslag fra Unionens højtstående repræsentant for udenrigsanliggender og sikkerhedspolitik, og
   ud fra følgende betragtninger:

               (1)

               Den seneste udvikling i den arabiske verden kræver en styrket og omfattende reaktion fra Den Europæiske Union.

               (2)

               Det Europæiske Råd vedtog erklæringer den 4. februar 2011 og den 11. marts 2011 samt konklusioner den 24.-25. marts 2011, hvori det giver udtryk for, at Unionen agter at støtte alle skridt i retning af demokratisk omstilling i de sydlige nabolande og udvikle et nyt partnerskab med regionen.

               (3)

               Rådet vedtog konklusioner den 21. februar 2011 om udviklingen i de sydlige nabolande og den 20. juni 2011 om den europæiske naboskabspolitik, hvori det hilser forslaget fra Unionens højtstående repræsentant for udenrigsanliggender og sikkerhedspolitik (HR) om Den Europæiske Unions særlige repræsentant for det sydlige Middelhavsområde velkommen.

               (4)

               HR og Europa-Kommissionen har fremsat forslag til et partnerskab for demokrati og fælles velstand og en ny strategi for partnerskab med Unionens nabolande via den europæiske naboskabspolitik i deres meddelelser af 8. marts og 25. maj 2011.

               (5)

               Der er behov for styrket EU-diplomati i landene i regionen med henblik på at støtte en ordnet overgang til et bæredygtigt demokrati samt menneskerettigheder og retsstatsprincippet.

               (6)

               Den Europæiske Unions særlige repræsentant (EUSR) for det sydlige Middelhavsområde bør derfor udnævnes.

               (7)

               EUSR skal gennemføre sit mandat under forhold, som muligvis vil blive forværret og vil kunne hindre opnåelsen af målene for Unionens optræden udadtil, jf. traktatens artikel 21 —

         VEDTAGET DENNE AFGØRELSE:
   Artikel 1
   Udnævnelse
   Bernardino LEÓN udnævnes herved til Den Europæiske Unions særlige repræsentant (EUSR) for det sydlige Middelhavsområde indtil den 30. juni 2012. EUSR's mandat kan afsluttes tidligere, hvis Rådet træffer afgørelse herom efter henstilling fra HR.
   Artikel 2
   Politikmål
   EUSR's mandat bygger på Unionens politikmål for de sydlige nabolande som fastsat i Det Europæiske Råds erklæringer af 4. februar og 11. marts 2011 og konklusioner af 24.-25. marts 2011 samt Rådets konklusioner af 21. februar og 20. juni 2011 og under hensyntagen til forslagene fra HR og Kommissionen i deres meddelelser af 8. marts og 25. maj 2011.
   Disse mål omfatter

               a)

               styrkelse af Unionens politiske dialog, som skal bidrage til partnerskabet og mere omfattende forbindelser med landene i det sydlige Middelhavsområde

               b)

               bidrag til Unionens reaktion på udviklingen i landene i det sydlige Middelhavsområde og navnlig til styrkelse af demokrati og institutionsopbygning, retsstatsprincippet, god regeringsførelse, respekt for menneskerettighederne og de grundlæggende frihedsrettigheder, fred og regionalt samarbejde, herunder gennem den europæiske naboskabspolitik og Middelhavsunionen

               c)

               styrkelse af Den Europæiske Unions effektivitet, tilstedeværelse og synlighed i regionen og i relevante internationale fora. Dette skal bl.a. ske ved etablering af et tæt samarbejde med relevante lokale partnere samt internationale og regionale organisationer såsom Den Afrikanske Union, Golfstaternes Samarbejdsråd, Den Islamiske Samarbejdsorganisation, Den Arabiske Liga og De Forenede Nationer.

         Artikel 3
   Mandat
   For at nå politikmålene har EUSR mandat til at

               a)

               styrke Unionens overordnede politiske rolle i forbindelse med landene i det sydlige Middelhavsområde, navnlig ved at styrke dialogen med regeringer og internationale organisationer samt med civilsamfundet og andre relevante samtalepartnere, og ved at øge bevidstheden hos partnere om Unionens strategi

               b)

               holde nær kontakt med alle parter, der er involveret i den demokratiske omstillingsproces i regionen, fremme stabilisering og forsoning i fuld respekt for lokalt ejerskab og bidrage til krisestyring og -forebyggelse

               c)

               bidrage til bedre sammenhæng og konsekvens i og koordinering af Unionens og medlemsstaternes politikker og foranstaltninger over for regionen

               d)

               bidrage til at fremme koordineringen med internationale partnere og organisationer og i tæt samarbejde med Europa-Kommissionen bistå den højtstående repræsentant i forbindelse med det arbejde, der udføres af taskforcen for det sydlige Middelhavsområde

               e)

               bidrage til gennemførelsen af Unionens menneskerettighedspolitik i regionen, herunder Unionens retningslinjer om menneskerettigheder, navnlig Unionens retningslinjer om børn i væbnede konflikter, samt om vold mod kvinder og piger og bekæmpelse af alle former for diskrimination mod dem, og Unionens politik om kvinder, fred og sikkerhed, herunder ved at overvåge og rapportere om udviklingen, samt at udarbejde henstillinger i den henseende.

         Artikel 4
   Gennemførelse af mandatet
   1.   EUSR har ansvaret for gennemførelsen af mandatet og handler med reference til HR.
   2.   Den Udenrigs- og Sikkerhedspolitiske Komité (PSC) opretholder privilegerede forbindelser med EUSR og er EUSR's primære kontaktpunkt for forbindelserne med Rådet. PSC giver EUSR strategisk vejledning og politiske retningslinjer i forbindelse med mandatet med forbehold af HR's beføjelser.
   3.   EUSR arbejder tæt sammen med Tjenesten for EU's Optræden Udadtil (EU-Udenrigstjenesten).
   Artikel 5
   Finansiering
   1.   Det finansielle referencegrundlag til dækning af udgifterne i forbindelse med EUSR's mandat indtil den 30. juni 2012 udgør 855 000 EUR.
   2.   Udgifterne forvaltes efter de procedurer og regler, der gælder for Unionens almindelige budget.
   3.   Udgifterne forvaltes i henhold til en kontrakt mellem EUSR og Kommissionen. EUSR står til regnskab for alle udgifter over for Kommissionen.
   Artikel 6
   Sammensætning af medarbejderstaben
   1.   EUSR er inden for rammerne af mandatet og de finansielle midler, der stilles til rådighed i den forbindelse, ansvarlig for at sammensætte en medarbejderstab. Staben skal omfatte medarbejdere med den ekspertise i specifikke politiske spørgsmål, som mandatet kræver. EUSR holder Rådet og Kommissionen løbende underrettet om medarbejderstabens sammensætning.
   2.   Medlemsstaterne, EU-institutionerne og EU-Udenrigstjenesten kan foreslå udstationering af medarbejdere til at arbejde sammen med EUSR. Løn til udstationerede medarbejdere afholdes af henholdsvis den pågældende medlemsstat, den pågældende EU-institution eller EU-Udenrigstjenesten. Eksperter, der udstationeres af medlemsstaterne ved EU-institutionerne eller EU-Udenrigstjenesten, kan også udstationeres hos EUSR. Internationale kontraktansatte skal være statsborgere i en medlemsstat.
   3.   Alt udstationeret personale forbliver under den udsendende medlemsstats, EU-institutionens eller EU-Udenrigstjenestens administrative myndighed og udfører sine opgaver og handler i EUSR's mandats interesse.
   Artikel 7
   Privilegier og immuniteter for EUSR og dennes medarbejderstab
   De privilegier, immuniteter og yderligere garantier, der er nødvendige for, at EUSR og dennes medarbejdere kan opfylde og afvikle EUSR's mission uhindret, aftales med værtsparten eller -parterne, alt efter hvad der er relevant. Medlemsstaterne og Kommissionen yder den fornødne støtte med henblik herpå.
   Artikel 8
   EU's klassificerede informationers sikkerhed
   EUSR og alle medarbejdere i dennes stab overholder de sikkerhedsprincipper og minimumsstandarder, der er fastsat i Rådets afgørelse 2011/292/EU af 31. marts 2001 om reglerne for sikkerhedsbeskyttelse af EU's klassificerede informationer (1).
   Artikel 9
   Adgang til oplysninger og logistisk støtte
   1.   Medlemsstaterne, Kommissionen og Generalsekretariatet for Rådet sikrer, at EUSR får adgang til alle relevante oplysninger.
   2.   Alt efter tilfældet yder Unionens delegationer og medlemsstaterne logistisk støtte i regionen.
   Artikel 10
   Sikkerhed
   EUSR skal i overensstemmelse med Unionens sikkerhedspolitik for personale, der er udstationeret uden for Unionen som led i operationer i medfør af traktatens afsnit V, i overensstemmelse medmandatet og på baggrund af sikkerhedssituationen i det geografiske ansvarsområde træffe alle med rimelighed gennemførlige forholdsregler med hensyn til sikkerheden for det personale, der står under dennes direkte myndighed, navnlig ved

               a)

               at udarbejde en missionsspecifik sikkerhedsplan, der omfatter missionsspecifikke materielle, organisatoriske og proceduremæssige sikkerhedsforanstaltninger vedrørende styringen af sikre personalebevægelser til og inden for missionsområdet og styringen af sikkerhedshændelser, samt en beredskabsplan og en evakueringsplan for missionen

               b)

               at sørge for, at alt personale, der er udstationeret uden for Unionen, er dækket af en højrisikoforsikring, der er tilpasset forholdene i missionsområdet

               c)

               at sørge for, at alle medarbejdere i EUSR's stab, der skal udstationeres uden for Unionen, herunder lokalt ansat personale, har modtaget relevant sikkerhedsuddannelse før eller ved ankomsten til missionsområdet på grundlag af de risikoratings, der er opstillet for missionsområdet

               d)

               at sørge for, at alle vedtagne henstillinger, som udarbejdes efter regelmæssige sikkerhedsvurderinger, gennemføres, og aflægge skriftlige rapporter om deres gennemførelse og om andre sikkerhedsspørgsmål som led i midtvejsrapporterne og rapporterne om gennemførelse af mandatet til Rådet, HR og Kommissionen.

         Artikel 11
   Rapportering
   EUSR aflægger regelmæssigt mundtlig og skriftlig rapport til PSC og HR. EUSR aflægger også rapport til Rådets arbejdsgrupper efter behov. Der udsendes regelmæssigt skriftlige rapporter gennem Coreunettet. EUSR kan efter henstilling fra PSC eller HR aflægge rapport til Rådet for Udenrigsanliggender.
   Artikel 12
   Koordinering
   1.   EUSR fremmer Unionens overordnede politiske koordinering og bidrager til at sikre, at alle de instrumenter, som Unionen og medlemsstaterne råder over på stedet, sættes ind på en sammenhængende måde for at nå Unionens politikmål. EUSR's aktiviteter koordineres med EU-medlemsstaternes og Kommissionens aktiviteter samt, hvor det er hensigtsmæssigt, med de aktiviteter, der udføres af andre af Den Europæiske Unions Særlige Repræsentanter, som er aktive i regionen, herunder EUSR for fredsprocessen i Mellemøsten. EUSR sørger for regelmæssig briefing af medlemsstaternes missioner og Unionens delegationer.
   2.   Under arbejdet på stedet holdes der tæt kontakt til cheferne for Unionens delegationer og medlemsstaternes missionschefer, der skal gøre deres bedste for at bistå EUSR i gennemførelsen af dennes mandat. EUSR skal også holde forbindelse med andre internationale og regionale aktører på stedet.
   Artikel 13
   Revision
   Gennemførelsen af denne afgørelse og dens sammenhæng med andre bidrag fra Unionen til regionen tages løbende op til revision. EUSR forelægger Rådet, HR og Europa-Kommissionen en fremskridtsrapport ved udgangen af januar 2012 og en samlet rapport om gennemførelsen af mandatet ved mandatets afslutning.
   Artikel 14
   Ikrafttræden
   Denne afgørelse træder i kraft på dagen for vedtagelsen.

      Udfærdiget i Bruxelles, den 18. juli 2011.

            På Rådets vegne

         C. ASHTON

            Formand

      (1)  EUT L 141 af 27.5.2011, s. 17.


title: 2007/622/EF,Euratom: Rådets afgørelse af 26. september 2007 om beskikkelse af et italiensk medlem af Det Europæiske Økonomiske og Sociale Udvalg og om ændring af afgørelse 2006/524/EF, Euratom og 2006/651/EF, Euratom

text:
               28.9.2007

               DA

               Den Europæiske Unions Tidende

               L 253/39

      RÅDETS AFGØRELSE

   af 26. september 2007
   om beskikkelse af et italiensk medlem af Det Europæiske Økonomiske og Sociale Udvalg og om ændring af afgørelse 2006/524/EF, Euratom og 2006/651/EF, Euratom
   (2007/622/EF, Euratom)
   RÅDET FOR DEN EUROPÆISKE UNION HAR —
   under henvisning til traktaten om oprettelse af Det Europæiske Fællesskab, særlig artikel 259,
   under henvisning til traktaten om oprettelse af Det Europæiske Atomenergifællesskab, særlig artikel 167,
   under henvisning til indstilling fra Italiens regering,
   efter udtalelse fra Kommissionen, og
   ud fra følgende betragtning:

               (1)

               Ved afgørelse 2006/524/EF, Euratom af 11. juli 2006 om beskikkelse af de tjekkiske, tyske, estiske, spanske, franske, italienske, lettiske, litauiske, luxembourgske, ungarske, maltesiske, østrigske, slovenske og slovakiske medlemmer af Det Europæiske Økonomiske og Sociale Udvalg (1) og afgørelse 2006/651/EF, Euratom af 15. september 2006 om beskikkelse af de belgiske, græske, irske, cypriotiske, nederlandske, polske, portugisiske, finske, svenske og britiske medlemmer samt af to italienske medlemmer af Det Europæiske Økonomiske og Sociale Udvalg (2) har Rådet beskikket de italienske medlemmer af dette udvalg for perioden fra den 21. september 2006 til den 20. september 2010.

               (2)

               En plads som italiensk medlem af ovennævnte udvalg er blevet ledig efter Paolo NICOLETTIs fratræden —

         TRUFFET FØLGENDE AFGØRELSE:
   Artikel 1
   Marco FELISATI beskikkes som medlem af Det Europæiske Økonomiske og Sociale Udvalg som efterfølger for Paolo NICOLETTI for den resterende del af dennes mandatperiode, dvs. indtil den 20. september 2010.
   Artikel 2
   Denne afgørelse har virkning fra dagen for vedtagelsen.

      Udfærdiget i Bruxelles, den 26. september 2007.

            På Rådets vegne

         J. SILVA

            Formand

      (1)  EUT L 207 af 28.7.2006, s. 30.

      (2)  EUT L 269 af 28.9.2006, s. 13.


title: 2005/837/EF,Euratom: Rådets beslutning af  21. november 2005  om beskikkelse af et medlem af Det Europæiske Økonomiske og Sociale Udvalg

text:
               29.11.2005

               DA

               Den Europæiske Unions Tidende

               L 312/58

      RÅDETS BESLUTNING

   af 21. november 2005
   om beskikkelse af et medlem af Det Europæiske Økonomiske og Sociale Udvalg
   (2005/837/EF, Euratom)
   RÅDET FOR DEN EUROPÆISKE UNION HAR —
   under henvisning til traktaten om oprettelse af Det Europæiske Fællesskab, særlig artikel 259,
   under henvisning til traktaten om oprettelse af Det Europæiske Atomenergifællesskab, særlig artikel 167,
   under henvisning til Rådets afgørelse 2002/758/EF, Euratom af 17. september 2002 om beskikkelse af medlemmerne af Det Økonomiske og Sociale Udvalg for perioden fra den 21. september 2002 til den 20. september 2006 (1),
   i betragtning af, at en plads som medlem af ovennævnte udvalg er blevet ledig efter Sheila RITCHIEs fratræden,
   under henvisning til indstillingen fra Det Forenede Kongeriges regering,
   efter høring af Europa-Kommissionen —
   VEDTAGET FØLGENDE BESLUTNING:
   Artikel 1
   Kenneth FRASER beskikkes som medlem af Det Europæiske Økonomiske og Sociale Udvalg som efterfølger for Sheila RITCHIE for den resterende del af dennes mandatperiode, dvs. indtil den 20. september 2006.
   Artikel 2
   Denne afgørelse offentliggøres i Den Europæiske Unions Tidende.
   Den har virkning fra dagen for vedtagelsen.

      Udfærdiget i Bruxelles, 21. november 2005.

            På Rådets vegne

         J. STRAW

            Formand

      (1)  EFT L 253 af 21.9.2002, s. 9.